kardosdrur/scandi-wiki huggingface dataset:
June Foray

June Foray (født 18. september 1917, død 26. juli 2017) var amerikansk skuespillerinde og stemmekunstner.

Udvalgt filmografi 
 Askepot (1950)
 Lambert - den fromme løve (1952)
 Peter Pan (1953)
 Hvem snørede Roger Rabbit (1988)
 Rip, Rap og Rup på eventyr: Jagten på den forsvundne lampe (1990)
 Mulan (1998)

Tv-serier 
 The Twilight Zone (enkelt afsnit; 1963)
 Smølferne (104 afsnit; 1981–89)
 Bubbi Bjørnene (63 afsnit; 1985–91)
 Rip, Rap og Rup på eventyr (21 afsnit; 1987–90)
 Powerpuff Pigerne (enkelt afsnit; 2005)

Eksterne henvisninger 

 

Stemmeskuespillere fra USA
Tegnefilmsdubbere fra USA
Skuespillere fra Massachusetts
Personer fra Springfield
Personer døde af hjertestop
Movita Castaneda

Maria Luisa "Movita" Castaneda (født 12. april 1916, død 12. februar 2015) var en amerikansk skuespillerinde. Hun er kendt som Marlon Brandos anden kone.

Referencer

Eksterne henvisninger 

 

Skuespillere fra Arizona
Filmskuespillere fra USA
Tv-skuespillere fra USA
Åke Sandgren

Åke Nils Sandgren (født 13. maj 1955 i Umeå) er en dansk-svensk filminstruktør, manuskriptforfatter og producent bosiddende i Danmark.

Åke Sandgren studerede filmvidenskab og teoretisk filosofi ved Stockholms Universitet i 1976-1979 og fortsatte studierne ved Den Danske Filmskole i 1979-1982.

Han har siden 1998 været gift med filminstruktøren Annette K. Olesen.

Filmografi (som instruktør) 
 Cykelsymfonien – 1993
 Johannes' hemmelighed – 1985
 Miraklet i Valby – 1989
 Facklorna (tv) – 1991
 Slangebøssen – 1993
 Store og små mænd – 1995
 Dykkerne – 2000
 Et rigtigt menneske – 2001
 Fluerne på væggen – 2005
 Den man elsker – 2008

Referencer

Eksterne henvisninger 
 

Filminstruktører fra Sverige
Manuskriptforfattere fra Sverige
Filmproducere fra Sverige
Svensksprogede forfattere fra Sverige
Personer fra Umeå
Personer i Kraks Blå Bog
Modtagere af Pråsprisen
Dagur Kári

Dagur Kári (født 12. december 1973) er en islandsk filminstruktør. Han er født i Frankrig af islandske forældre. Familien flyttede tilbage til Island, da Dagur Kári var 3 år gammel. Han dimitterede fra Den Danske Filmskole i 1999 med afgangsfilmen Lost Weekend, der vandt 11 internationale filmpriser. Han er desuden medlem af electronicaduoen Slowblow.

Filmografi 
 Old Spice (1999)
 Lost Weekend (1999)
 Dramarama (2001)
 Noi the Albino (2003)
 Voksne mennesker (2005)
 The Good Heart (2009)
 Virgin Mountain (Fusi) (2014)

Referencer

Ekstern henvisning 
 

Filminstruktører fra Island
Niels Vørsel

Niels Vørsel (født 9. december 1953 i Aarhus) er en dansk manuskriptforfatter.

Han har bl.a. arbejdet sammen med Lars von Trier på filmene Forbrydelsens element, Epidemic og Europa samt tv-serien Riget og har været medforfatter på Stephen Kings amerikanske genindspilning af Riget.

Eksterne henvisninger 
 

Manuskriptforfattere fra Danmark
Dansksprogede forfattere fra Danmark
Personer i Kraks Blå Bog
Personer fra Aarhus
Modtagere af Kjeld Abell-prisen
Bombningen af World Trade Center 1993

Bombningen af World Trade Center skete den 26. februar 1993 da en bilbombe blev detoneret af islamiske terrorister i den underjordiske parkeringskælder under det nordlige tårn i World Trade Center-komplekset. Seks personer omkom og over 1.000 blev såret.

Formålet med aktionen var, at ødelægge grundlaget i det nordlige tårn så det ville bryde sammen. Bomben eksploderede klokken 12:17 og medførte en trykbølge, som skabte et 30 meter langt hul gennem fire lag af beton.

Bomben ødelagde bygningens el-og telefonlinjer til store dele af det nedre Manhattan. Bomben førte også til at der kom røg fra den 93. etage i begge tårne, og tårnenes trappelys og nødbelysning var ude af funktion. På grund af strømsvigtet blev de fleste af New Yorks radio- og tv-stationer forhindret i at sende signaler til radio- og fjernsynsvirksomheder i næsten en uge, og i mellemtiden kunne tv-stationerne kun sende via kabel og satellit.

Manden bag aktionen, Ramzi Yousef, havde planer om at kvæle folk i bygningen ved røgforgiftning. Han regnede også med at World Trade Centers tårn 2 ville styrte sammen. Materialerne, der blev brugt til at lave bomben, kostede omkring 129 amerikanske dollars.

Ramzi Yousef flygtede til Pakistan et par timer efter aktionen. Han blev anholdt den 7. februar 1995 i Islamabad efter at være blevet fundet ved et samarbejde mellem den pakistanske efterretningstjeneste i USA. I retssalen udtalte han: "Jeg er terrorist, og stolt af det, så længe det er imod den amerikanske regering, ".

Terrorhandlinger i USA
New Yorks historie
Begivenheder i 1993
World Trade Center
Asger Juul

Asger Callisen Juul (9. maj 1874 i Aarhus – 1. marts 1919) var en dansk organist og komponist, far til Stig Iuul, Ebbe Asgerssøn Juul, Flemming Asgerssøn Juul, Jon Asgerssøn Juul og Inge Hedevig Asgersdatter Juul.

Han blev født i Aarhus, men efter studentereksamen drog han til København for at studere medicin. Samtidig tog han dog klaverundervisning hos Gottfred Matthison-Hansen og studerede musikteori hos Tekla Griebel-Wandall og forlod efterhånden medicinstudiet til fordel for musikken. Han videreuddannede sig i Leipzig og lagde resten af livet sin største indsats i kirkemusikken. Fra 1905 var han musiklærer i København, men blev snart organist først ved Matthæuskirken i København og fra 1918 som kantor ved domkirken i Roskilde.

Han blev af sin samtid betragtet som en betydelig aktør på kirkemusikkens område, nærmest på højde med Thomas Laub, men han døde ret ung og hans efterladte musik og andre frembringelser har næppe efterladt noget varigt spor. Hans inspirationskilder var heller ikke de samme som Laubs. Juul vendte sit blik mod en af renæssancens berømte komponister, Palestrina, og lod sig inspirere af hans musik.

Værkerne 
Som ung skrev Asger Juul en del sange samt et par samlinger med klaverstykker. Men hans væsentligste værk er formodentlig Aandeligt Sangværk fra 1916 i 3 bind med 175 kirkemusik af alle arter. Han har dog også skrevet musik af mere verdslig karakter, f.eks. Verdens dejligste Rose, efter H.C. Andersen.

Kilder m.m. 

 Dansk biografisk Håndleksikon
 Dansk biografisk Leksikon 2. og 3. udgave
 Gerhardt Lynge: Danske komponister i det 20. århundredes begyndelse

Eksterne henvisninger 
 

Komponister fra Danmark
Organister fra Danmark
Personer fra Aarhus
Personer i Dansk Biografisk Leksikon
Danskere i 1800-tallet
Danskere i 1900-tallet
Restart

Restart er debutalbummet fra den danske popsangerinde Saseline. Albummet blev blev udgivet den 25. januar 2010. Den første single fra albummet, "Best Friend" udkom den 5. oktober 2009. Det er hovedsagligt skrevet af Saseline i samarbejde med den tidligere Juice-sangerinde Maria Hamer-Jensen og skuespiller og musiker Jonas Gülstorff. Albummet solgte mindre end 100 eksemplarer i den første uge, og opnåede dermed ikke en placering i top 100 på album-hitlisten.

Trackliste

Credits

Produktion
Alle sange produceret af Jonas Gülstorff. Undtagen "Best Friends": co-produceret af Saseline Sørensen.  "I Hate To Say It" produceret af Mads Haugaard for Massive Music. "Questionize" produceret af Rasmus Stabell. "No Turning Back" produceret af Vivid & Pitchshifters.
Alle vokaler er optaget i Gabriel Flies Studios. Undtagen "Questionize" og "Perfect Faith": vokaler optaget i Badcat Studios af Stig Kreutzfeldt. "No Turning Back": vokaler optaget i Pitchshifters Studio af Vivid & Pitchshifters.
Mix af Jakob Nygård i The Compound Studios.
Stem-masteret af Rune Zetterström. Undtagen "I Hate To Say It".
Mix og mastering i C4 Studio af Mads Haugaard og Anders Schumann.
Optaget i København 2008–2009.
Executive producers: Jonas Gülstorff & Saseline Sørensen

Musikere
Alle vokaler af Saseline.
Track 1, 3: Piano af Christian Vinten
Track 1, 3, 6: Bas af Dennis Bækgård
Track 1, 6: Trommer og synthesizer af Jonas Gülstorff
Track 1, 2, 3, 4, 5, 6: Baggrundsvokaler af Maria Hamer-Jensen
Track 2, 4, 10: Alle instrumenter af Jonas Gülstorff
Track 2, 3: Baggrundsvokaler af Szhirley
Track 3, 4: Guitar af Jakob Lundby
Track 3, 9: Strygere af Andreas Bennetzen
Track 5: Alle instrumenter af Thor Nørgaard & Mads Møller.
Track 6: Fender Rhodes af Christian Vinten
Track 7: Alle instrumenter af Mads Haugaard
Track 8: Alle instrumenter af Rasmus Stabell
Track 9: Guitar af Mads Haugaard

Referencer

Eksterne henvisninger
Restart på Discogs

Debutalbum fra 2010
Popalbum fra Danmark
Arthur Laurents

Arthur Laurents (14. juli 1917, Brooklyn, New York – 5. maj 2011 New York) var en amerikansk dramatiker manuskriptforfatter, og forfatter. Hans mest kendte værk, er teksten til musicalen West Side Story. Laurents blev 93 år gammal.

Eksterne henvisninger 
 

Dramatikere fra USA
John P. O'Neill

John Patrick O'Neill (6. februar 1952 – 11. september 2001) var en amerikansk terrorekspert, der arbejdede som agent og senere assisterende direktør i Federal Bureau of Investigation indtil slutningen af 2001. I 1995 begyndte han at undersøge årsagerne til bombningen af World Trade Center i 1993. Senere undersøgte han terrornetværket al-Qaeda og Osama bin Laden, og i 1996 årsagerne for bombningen af Khobar Towers i Saudi-Arabien og USS Cole bombningen i Yemen i 2000. Senere blev han chef for sikkerheden i World Trade Center, han døde i en alder af 49 år som følge af terrorangrebet den 11. september 2001, da angrebet skete befandt han sig i World Trade Center.

Han blev hyret som agent i FBI i 1976. I løbet af de næste 15 år arbejdede han om emner om økonomisk kriminalitet og organiseret kriminalitet.

Hans jordiske rester blev fundet i ruinerne af World Trade Center den 22. september 2001.

Eksterne henvisninger 

Personer fra USA
World Trade Center
Ofre for terrorangrebet 11. september 2001
Hedebyklokken

Hedebyklokken er Nordens ældste bevarede kirkeklokke. Klokken er dateret til omkring år 950. Allerede i 948 blev Hedeby bispesæde.

Klokken blev opdaget ved en arkæologisk udgravning i 1978. Klokken befandt sig i vandet ud for Hedeby, hvor byens havn lå i vikingetiden. Den velbevarede klokke er i dag en del af udstillingen i Hedebymuseet. En kopi kan ses på klokkemuseet ved Jels. 

Hedebyklokken var dog ikke den første kirkeklokke i Hedeby. Allerede i 854 gav Horik 2. indbyggerne i Hedeby tilladelse til at ringe med en kirkeklokke. Resterne af denne klokke dannede i 1998 grundlag for rekonstruktion af den såkaldte Ansgar-klokke. 

Allerede i 829 gav kong Horik 1. tilladelse til at bygge Danmarks første kirke ved Hedeby. Kirkerne blev dengang udelukkende bygget af træ og kirkeklokkerne var placeret i et trætårn ved siden af kirkerne, fordi kirkerne ikke kunne bære sådan en tung klokke. Det gjaldt formodentlig også for Hedebyklokken.

Eksterne links 

 Dansk Klokkemuseum
 Kristendom.dk: Kend din kirkeklokke 

Oldsager fra Vikingetiden
Genstande fra middelalderen fra Danmark
Dansk kirkehistorie
Sydslesvig
Predator X

Predator X var det største havrovdyr der levede under juratiden. Den var 15 meter lang (nogle siger, at den kunne blive 20-25 meter lang), og den vejede omkring 45 tons og havde tænder over 30 cm og dens bidkraft var 10 gange stærkere end Tyrannosaurens var. Dens fossiler blev fundet på Svalbard i 2008.

Eksterne henvisninger 
 Predator X documentary on History.com

Dinosaurer

en:Predator X
es:Depredador X
pl:Predator X
It's Now or Never

"It's Now or Never" er en komposition fra 1960 af Aaron Schroeder og Wally Gold. Den baserer sig på den gamle napolitanske arie "'O Sole Mio" (Giovanni Capurro, Eduardo di Capuas) fra 1901.

Sangen er indspillet af Elvis Presley den 3. april 1960 i RCA-studierne i Nashville, samme dag som også "Are You Lonesome Tonight?" blev indspillet.

Mens Elvis Presley var udstationeret som soldat i Tyskland hørte han en dag i 1959 en sang i radioen, som han med det samme syntes om og kunne tænke sig at synge selv. Det var den engelsksprogede udgave af "'O Sole Mio" fra 1949, "There's No Tomorrow" med amerikanske Tony Martin. Da Presley var hjemsendt fra hæren ville han indspille sangen, men der var imidlertid problemer med rettigheder til denne tekst, så i stedet valgte hans musikforlag "Hill & Range" at bede fire forskellige forfatterteams om at lave en ny tekst til melodien og valgte så Schroeder og Gold's version.

"It's Now or Never" blev udsendt som A-side på en singleplade den 5. juli 1960. Som B-side var "A Mess Of Blues", en komposition af Doc Pomus og Mort Shuman, indspillet i Nashville den 20. marts 1960. "It's Now Or Never" var fra starten en kolossal succes og er den bedst sælgende af alle Presleys singler nogensinde med et salg på over 9 millioner eksemplarer. Den markerede samtidig Elvis Presleys overgang fra "ungdomsidol" til "voksenidol".

Den 24. september 2002 udgav RCA en CD med titlen "ELV1S 30 #1 HITS" (bemærk at 'i' i Elvis er erstattet af et 1-tal), hvor "It's Now or Never" var med. Denne nye CD blev, ligesom i sin tid sangene på den, nummer 1 på hitlisterne rundt om i verden, – 25 år efter kunstnerens død!

There's No Tomorrow 
"There's No Tomorrow" (Al Hoffman, Leo Corday, Leon Carr) blev som nævnt indspillet af Tony Martin i 1949. Men "'O Sole Mio" med denne tekst blev tillige indspillet af Elvis Presley, men som en privatoptagelse i 1959 i hans hjem i Bad Nauheim i Tyskland, optaget på en almindelig spolebåndoptager. Den blev udsendt 20 år efter hans død som en del af det såkaldte 'Bad Nauheim Medley' på cd-boxen Platinum – A Life In Music fra 1997. Da var der forløbet så lang tid, at der ikke længere var et problem omkring rettighederne til "There's No Tomorrow".

'O Sole Mio 

Den bedst kendte indspilning af den oprindelige "'O Sole Mio" er fra 1916 og er med Enrico Caruso, men sangen er indspillet i utallige versioner gennem årene.

"'O Sole Mio" er skrevet – og normalt sunget – på den napolitanske dialekt, hvilket betyder, at "'O Sole Mio" er napolitansk for det, der på italiensk ville hedde "Il Sole Mio" og dermed kan oversættes til "Min Sol" (og ikke "Åh, Min Sol" eller "Oh, Min Sol").

Referencer 

Elvis Presley-sange
Popsange
Sange fra 1960
Mark Linn

Mark Linn (født 1974) er en dansk sanger, sangskriver og skuespiller.

Mark Linn opnåede en andenplads i Melodi Grand Prix 1996 med sangen "Røde kinder" skrevet af Thomas Blachman, der opnåede en samlet andenplads. I samarbejde med Blachman udgav han sit debutalbum Men To Beat i 1998. Han udgav sit andet album, The Minutes, i 2006.

I 2007 lagde han stemme til de danske versioner af Rob Thomas' "Little Wonders" ("Helt små mirakler") og Rufus Wainwrights "Another Believer" ("En du ka' tro på") i Disneys tegnefilm Min skøre familie Robinson.

Han har desuden virket som korsanger og gæstesolist sammen med en række danske kunstnere, samt optrådt i musikforestillinger på teateret. Han har bl.a. medvirket på soundtrack til Den eneste ene og Fidibus.

I 2009 modtog han et legat fra Ole Haslunds Kunstnerfond.

Privat har han siden 2008 dannet par med skuespillerinden Anne Sofie Espersen.

Filmografi 
 Sommer (2008) - Sebastian

Diskografi 
 Men To Beat (1998)
 The Minutes (2006)

Singler
 "Røde Kinder" (1996)
 "Selv en dråbe" (1999) - gæsteoptræden

Referencer

Eksterne henvisninger 
 
 

Sangere fra Danmark
Sangskrivere fra Danmark
Teaterskuespillere fra Danmark
Deltagere ved Dansk Melodi Grand Prix 1996
Dansksprogede forfattere fra Danmark
Modtagere af Ole Haslunds Kunstnerfonds legat
Turquoise Pool

Turqouise Pool er en forholdsvis lille, varm kilde i Midway Geyser Basin i Yellowstone National Park i Wyoming, USA. I samme område findes også Excelsior Geyser og Grand Prismatic Spring.

Kilden er ca 30-33 meter i diameter, og vandet har en temperatur på mellem 60o og 70o celsius. Kilden har ingen synlig bortledning af vandet, men man mener at dette siver bort gennem de porøse klipper, som kilden befinder sig i.

Kildens blå farve skyldes opslemmede mineraler i vandet.

Eksterne links 
 Om Midway Geyser Basin fra AmericanSouthwest.Net 

Yellowstone National Park
Wyoming
Varme kilder
Aarhus Retshjælp

Aarhus Retshjælp (oprindeligt Aarhus Retshjælp for Ubemidlede), grundlagt 5. september 1935, er en forening i Aarhus, hvor jurastuderende, der arbejder frivilligt og ulønnet, yder gratis juridisk rådgivning og i mindre omfang sagsbehandling til alle personer uanset bopæl, indtægtsforhold og statsborgerskab. Dog kan virksomheder kun modtage en begrænset mundtlig rådgivning og ingen sagsbehandling.

Aarhus Retshjælp er Danmarks næstældste retshjælp (efter Københavns Retshjælp). I de første år efter sin grundlæggelse var Aarhus Retshjælp i samme bygning som Retten i Aarhus, men flyttede sidenhen til Bødker Balles Gård. I dag bor Aarhus Retshjælp til leje i en tidligere overlærerbolig ved en nedlagt folkeskole ved siden af retten.

Som retshjælp i Danmark modtager Aarhus Retshjælp et årligt driftstilskud fra Civilstyrelsen. Aarhus Retshjælps årlige driftstilskud er på ca. 2,2-2,5 mio. kr.

Kilder

Eksterne henvisninger 
 
 Århus Retshjælp: 1935 - 2010

Etableret i 1935
Retshjælp
Jura
Rådgivning
Joachim Frederik Ramus

Joachim Frederik Ramus (10. september 1685 eller 3. juli 1686 i Trondhjem – 4. januar 1769) var en dansk matematiker og ingeniør, søn af Melchior Ramus.

Efter at Ramus 1707 var kommen til København som student, viste han lyst til tegning og matematik og studerede dette sidste fag under Ole Rømer, hvem han hjalp med et kort over Nordsøen.

Efter flere år at have været på rejser blev han 1718 stadskonduktør i København, 1720 lærer ved navigationsskolen på Møen, hvilken skole, stadig under Ramus, i 1727 flyttedes til København og 1737 nedlagdes.

Tillige designeredes han 1720 til professoratet i matematik ved universitetet og overtog det i 1722. I 1725 blev han direktør for brand- og vandvæsenets kommission i København.

Han har udført Sortedamssøens rensning og regulering, istandsat slottene med mere og var medlem af flere kommissioner med praktiske formål; men desuden sendtes han til Oldenborg for at istandsætte digerne og til Kongsberg Sølvværk for at foretage en synsforretning.

Som belønning for disse hverv blev han ikke blot kancelliråd 1720 og virkelig justitsråd 1738, men fik almanakprivilegiet på livstid, og dette ændredes på en for ham og hans familie gunstig måde, da han ikke havde tid til selv at udføre det dermed forbundne arbejde.

Ramus har som ung skrevet nogle trigonometriske og astronomiske disputatser. Som professor har han til undervisningsbrug udgivet noget af Euclids elementer på latin (1737) og en dansk oversættelse af en tysk elementær lærebog af Chr. Wolff.

Disse bøger har han formodentlig lagt til grund for de forelæsninger for begyndere, som han holdt, når hans andre Hverv tillode det. I senere år tilbød han tillige de videregående hjælp med studierne. Fra 1747 holdt han ikke forelæsninger.

Han kom ind i Videnskabernes Selskab ganske kort efter dets stiftelse 1742 og har i dets skrifter i et arbejde om nordlys omhyggelig sammenstillet ældre og nyere beretninger om iagttagelse af dette fænomen. Han døde som universitetets senior.

Kilder 
 
 

Matematikere fra Danmark
Ingeniører fra Danmark
Professorer fra Københavns Universitet
Danskere i 1700-tallet
Medlemmer af Videnskabernes Selskab
Christian Wolff

Christian Wolff er navnet på flere personer:

 Christian Wolff (filosof) (1679-1754), tysk filosof og matematiker
 Christian Wolff (komponist) (f. 1934), amerikansk komponist af experimentel klassisk musik
 Christian Wolff (skuespiller) (f. 1938), tysk skuespiller

Se også 
 Christian Wulff (f. 1959), tysk politiker
Christian Michael Rottbøll (jurist)

Christian Michael Rottbøll (4. marts 1791 – 15. januar 1884 i København) var en dansk jurist, søn af konferensråd Christian Friis Rottbøll.

Rottbøll blev student fra det Schouboeske Institut 1809, juridisk kandidat 1812, underkancellist i Højesterets justitskontor 1813, protokolsekretær i den nævnte ret 1819, assessor i Landsover- samt Hof- og Stadsretten 1820 og udnævntes 1833 til assessor i Højesteret, hvis justitiarius han var 1861-1871, da han efter ansøgning fik sin afsked med udtrykkelig tilkendegivelse af kongens tilfredshed med hans lange samvittighedsfulde og nidkære virksomhed i Statens tjeneste. 1831 var han blevet justitsråd, 1853 konferensråd, 1860 Kommandør af Dannebrog, 1863 gehejmekonferensråd og 1869 Storkors af Dannebrog.

Danskere i 1800-tallet
Højesteretspræsidenter fra Danmark
Christian Michael 2
Storkors af Dannebrog
Personer i Dansk Biografisk Leksikon
Gehejmekonferensråder fra Danmark
Grand Prismatic Spring

Grand Prismatic Spring er en stor varm kilde i Midway Geyser Basin i Yellowstone National Park i Wyoming, USA. Kilden er den største varme kilde i USA og den tredjestørste i verden efter to kilder i New Zealand.

Historie 
De første optegnelser om kilden stammer fra europæiske opdagelsesrejsende. I 1839 besøgte en gruppe pelsjægere fra American Fur Company Midway Geyser Basin, og de nævner i deres optegnelse "en stor, kogende kilde", som må antages at referere til Grand Prismatic Spring. Kilden beskrives som havende en diameter på ca. 90 meter. I 1870 besøgte en ekspedition kilden, og denne ekspedition observerede en ca 15 meter høj gejser tæt ved. Denne fik senere navnet Excelsior Geyser.

Farve 
Kildens levende farvespil langs bredderne stammer fra pigmenterede bakterier, der lever langs kanten det mineralholdige vand. Bakterierne "producerer" farver der varierer fra grøn til rød. Farven afhænger af forholdet mellem klorofyl og karotinstoffer samt af vandtemperaturen, som har betydning for, hvilke bakterier, der dominerer. Om sommeren er farven ofte orange og rød, mens den om vinteren typisk er mørkegrøn. Centrum af kilden er steril på grund af den ekstreme temperatur hvor det varme vand fra undergrunden ledes ud i kilden. 

Når vandet i centrum ser meget blåt ud, skyldes det vandets egen evne til at opsuge lysets røde bølgelængder. Denne effekt er årsag til at alle større vandmasser ser blå ud, men det er særligt tydeligt i Grand Prismatic Spring på grund af vandets renhed, samt dybden af kilden i dennes centrum.

Struktur 
Kilden er ca. 80 gange 90 meter og ca. 50 meter dyb på det dybeste sted i centrum af kilden. Fra kilden udledes hvert minut ca. 2.100 liter 70o varmt vand. Noget af dette afledes til en anden varm kilde i området, Excelsior Geyser, og resten afledes til Firehole River.

Noter 

Yellowstone National Park
Wyoming
Varme kilder
Jens Laasby Rottbøll

Jens Laasby Rottbøll (19. december 1766 – 27. juli 1824 i København) var en dansk jurist, søn af biskop Christian Michael Rottbøll.

Rottbøll blev 1782 student fra Viborg lærde Skole, 1788 juridisk kandidat og 1791 Højesteretsadvokat, i hvilken stilling han i en lang årrække udfoldede en i høj grad påskønnet talentfuld virksomhed. 1822 udnævntes han tillige til generalfiskal, men døde allerede 1824 i København. Af hans litterære arbejder fortjener navnlig hans udgivelse af Stampes Erklæringer (6 bind, 1793-1807) at fremhæves. 1805 var han blevet justitsråd og 1821 etatsråd.

Kilder 

 

Prokuratorer fra Danmark
Generalfiskaler
Godsejere fra Danmark
Etatsråder fra Danmark
Danskere i 1700-tallet
Danskere i 1800-tallet
Jens Låsby
Personer i Dansk Biografisk Leksikon
Artikler fra 1. udgave af Dansk biografisk leksikon
Philip Julius Bornemann (kancellisekretær)

Philip Julius Bornemann (født 2. september 1599 i Bückeburg i Tyskland, død 9. august 1652) var en dansk kancellisekretær, søn af dr.med. Cosmus Bornemann og Margrete von der Meden, far til professor Cosmus Bornemann.

Bornemann studerede ved forskellige universiteter og blev lic.jur. i Wittenberg. Anbefalet af sin morbroder Martin von der Meden blev han først ansat i kancelliet hos greven af Oldenborg og derpå hos ærkebiskop Johan Frederik af Bremen.

1626 blev han kammersekretær hos hertug Frederik, der den gang var biskop i Verden og koadjutor i Halberstadt; fra hans tjeneste gik han 1629 over i Christian IV's som sekretær i det Tyske Kancelli.

Med en kort afbrydelse fra 1635-37, hvor han på ny var ansat hos hertug Frederik som daværende ærkebiskop i Bremen, forblev han i den danske konges tjeneste til sin død og benyttedes særdeles meget ved det tyske kancellis forretninger; han forlenedes med flere kanonikater.

Kilder 

 

Embedsmænd fra Danmark
Danskere i 1600-tallet
Philip Julius 1
Artikler fra 1. udgave af Dansk biografisk leksikon